Miguel Lorente impartirà dimecres la conferència ‘El machismo y la negación de la violencia de género’
25 de novembre 2019

![](/es-va/Actualidad/Pagines/MiguelLorenteconferenciamachismo.aspx?ControlMode=Edit&DisplayMode=Design)![](/media/vqskkyn4/34c_cartel-miguel-lorente-logos.jpg)  
  

La regidoria d'Igualtat ha programat per a este dimecres, 27 de novembre, la conferència ‘El machismo y la negación de la violencia de género’, de Miguel Lorente, director de la Unitat d'Igualtat de la Universitat de Granada i tot un referent en la lluita contra la violència de gènere, ja que va ser delegat de Govern per a la Violència de Gènere des de 2008 fins a 2011. La xarrada forma part de la programació del 25N i començarà a les 19.30 hores al Teatre Municipal de Begonya del Port de Sagunt.

  

Miguel Lorente és doctor en Medicina especialitzat en cirurgia, metge forense des de 1988 i, actualment, professor titular de Medicina Legal, Toxicologia i Antropologia Física de la UGR. Així mateix, ha ocupat diversos càrrecs de responsabilitat dins de l'administració espanyola com el de director de l'Institut de Medicina Legal de Granada, director general d'Assistència Jurídica a Víctimes de Violència de la Junta d'Andalusia i delegat del Govern per a la Violència de Gènere des de 2008 fins a 2011, període en el qual va implementar mesures “des d'un abordatge del problema holístic i multifactorial” amb el ferm objectiu de contribuir a una major igualtat de gènere al nostre país.

​  

*   [](http://www.facebook.com/sharer.php?u=https://aytosagunto.es/va/actualitat/miguel-lorente-impartira-dimecres-la-conferencia-el-machismo-y-la-negacion-de-la-violencia-de-genero/ "Facebook")
*   [](http://twitter.com/share?url=https://aytosagunto.es/va/actualitat/miguel-lorente-impartira-dimecres-la-conferencia-el-machismo-y-la-negacion-de-la-violencia-de-genero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/miguel-lorente-impartira-dimecres-la-conferencia-el-machismo-y-la-negacion-de-la-violencia-de-genero/ "Linked In")
*   [](mailto:?body=https://aytosagunto.es/va/actualitat/miguel-lorente-impartira-dimecres-la-conferencia-el-machismo-y-la-negacion-de-la-violencia-de-genero/)